Հարություն Շամշինյան

Հարություն Իսահակի Շամշինյան (), հայ նկարիչ։

Կենսագրություն 
1874-1877 թվականներին սովորել է Գեղարվեստը խրախուսող կովկասյան ընկերության նկարչական դպրոցում, 1877-1882 թվականներին՝ Սանկտ Պետերբուրգի գեղարվեստի ակադեմիայում։ 1883 թվականին կատարելագործվել է Փարիզում, Մյունխենում, Վենետիկում։

1884 թվականից հաստատվել է Թիֆլիսում, դասավանդել Ներսիսյան, Գայանյան և Սուրբ Նշան դպրոցներում, մշակել նկարչության դասավանդման ծրագրեր, կազմել և հրատարակել գծագրության ու հեռանկարի ձեռնարկ։

Շամշինյանի արվեստին (կենցաղային ժանրի կտավ, բնանկար, դիմանկար) բնորոշ է իրականության հավաստի վերարտադրումը («Հին Թիֆլիս», 1887, «Շեյթան բազար», 1890, «Սանահինի կամուրջը», 1899, «Լեռնցիների դադարը», 1902, «Նկարչի մոր դիմանկարը» և այլն։ Շամշինյանի հայ իրականության մեջ առաջիններից է, որ ստեղծել է օֆորտի տեխնիկայով գրաֆիկ, թերթեր (Պ. Պ. Չիստյակովի, Խ. Աբովյանի դիմանկարները, «Փոստատան բակում» բնանկարը)։

Անհատական ցուցահանդեսներ՝ Թիֆլիսում (1913), մահվան 40-րդ տարելիցին՝ Երևանում (1954)։ Շամշինյանի գործերից պահվում են Հայաստանի ազգային պատկերասրահում (նաև Շամշինյանի դիմանկարը, գործ՝ Մ. Վռուբելի, 1883), Թբիլիսիի պատմաազգագրական և թատերական թանգարաններում։

Գրականություն 
 Շիշմանյան Ռ., Բնանկարն ու հայ նկարիչները, Երևան, 1958։

Ծանոթագրություններ

Արտաքին հղումներ 
Հարություն Շամշինյան 

Հայ նկարիչներ
1856 ծնունդներ
Փետրվարի 9 ծնունդներ
1914 մահեր
Փետրվարի 1 մահեր
Թբիլիսի քաղաքում ծնվածներ
Թբիլիսի քաղաքում մահացածներ
Նկարիչներ այբբենական կարգով
Սանկտ Պետերբուրգի գեղարվեստի ակադեմիայի շրջանավարտներ
Խոջիվանքի գերեզմանատանը թաղվածներ